**Návrh zmluvy o dielo na zákazku:**

**Obnova okenných výplní na južnej  dvorovej fasáde severného krídla, východnej dvorovej fasády západného krídla a západnej dvorovej fasády východného krídla** **Divíznej budovy**

Číslo objednávateľa: Číslo zhotoviteľa:

uzatvorená podľa ust. § 536 a nasl. Obchodného zákonníka č. 513/1991 Zb.

medzi zmluvnými stranami

**Objednávateľ:**

**Košický samosprávny kraj**

sídlo: Námestie Maratónu mieru 1

IČO: 355 41 016

zastúpený: Ing. Rastislav Trnka, predseda

číslo účtu: SK22 8180 0000 0070 0027 1435

osoba oprávnená vo veciach

Obchodných

technických: Ing. Rudolf Balla

(ďalej len ,,**Objednávateľ**“)

**Zhotoviteľ**

obchodné meno: .................................

sídlo: .................................

IČO: .................................

konajúci: .................................

IČ DPH: .................................

DIČ: .................................

číslo účtu: .................................

osoba oprávnená vo veciach

obchodných: .................................

technických: .................................

(ďalej len ,,**Zhotoviteľ**“)

(Objednávateľ a Zhotoviteľ ďalej aj „Zmluvné strany“)

**Preambula**

Objednávateľ ako verejný obstarávateľ na obstaranie predmetu tejto zmluvy použil postup verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

Objednávateľ ako verejný obstarávateľ vyhlásil dňa ......... nasledovnú výzvu na predkladanie ponúk v rámci postupu zadávania zákazky

Názov zákazky:

**Obnova okenných výplní na južnej  dvorovej fasáde severného krídla, východnej dvorovej fasády západného krídla a západnej dvorovej fasády východného krídla** **Divíznej budovy**

Kód podľa CPV:

Úspešný uchádzač: ..............................

Na základe výsledkov verejného obstarávania sa Objednávateľ ako verejný obstarávateľ

a Zhotoviteľ ako úspešný uchádzač dohodli na uzatvorení tejto zmluvy:

**Článok I**

**Predmet zmluvy**

**1.1** Zhotoviteľ sa zaväzuje na svoje náklady a na svoje nebezpečenstvo riadne a včas vykonať pre Objednávateľa Dielo vymedzené v tejto **zmluve o Dielo** (ďalej aj „**Zmluva**“) v rozsahu podľa dokumentácie v zmysle bodu 1.2 Zmluvy a podľa podmienok dohodnutých v tejto Zmluve. Objednávateľ sa zaväzuje riadne a včas zhotovené dielo v súlade so Zmluvou prevziať a zaplatiť dohodnutú cenu za jeho vykonanie podľa platobných podmienok dohodnutých v Zmluve.

**1.2** Priorita dokumentov, ktoré tvoria túto Zmluvu**:**

1. Zmluva o dielo,

2. Opis predmetu zákazky,

3. Prípadné vysvetlenia v rámci verejného obstarávania na predmet Zmluvy,

4. Rozhodnutie Krajského pamiatkového úradu Košice č. KPUKE-2016/486-2/10964/LB zo dňa 8.2.2016, Záväzné stanovisko Krajského pamiatkového úradu Košice č. KPUKE-2016/15253-2/59493/LB zo dňa 3.8.2016, Záznam z prerokovania ďalšej etapy obnovy okenných výplni Divíznej budovy zo dňa 16.4.2019 na KPÚ Košice,

5. Reštaurátorský posudok – prípravnú dokumentáciu obnovy okenných výplní východnej uličnej fasády a vnútorných dvorových fasád západného, severného a východného krídla objektu, autor Mgr. art. Martin Kukura, máj 2016,

6. Ponuka zhotoviteľa predložená vo verejnom obstarávaní.

(ďalej spolu „Zadávacia dokumentácia“).

Dokument s nižším číslom priority je nadradený dokumentu s vyšším číslom priority pri akomkoľvek výklade tejto Zmluvy**.** Skutočnosť, že akýkoľvek z podkladov Zadávacej dokumentácie podľa tohto bodu nie je fyzicky pripojený k Zmluve, ale na túto Zmluvu len odkazuje, nemá vplyv na to, že je súčasťou Zmluvy.

**1.3** Dielom sa na účely Zmluvy rozumie **obnova (**výroba nových okien a ich zabudovanie namiestopôvodných okien**) okenných výplní za kastlíkové okná (s izolačným dvojsklom) zhotovené ako tvaroslovné a materiálové kópie, podľa pôvodných výplní umelecko-remeselným spôsobom v počte 35 podľa Zadávacej dokumentácie uvedenej v bode 1.2.**

**1.4** Zhotoviteľ vyhlasuje a podpisom tejto zmluvy potvrdzuje, že je riadne oboznámený s rozsahom a povahou Diela a že správne vyhodnotil a ocenil všetky práce trvalého či dočasného charakteru, ktoré sú nevyhnutné pre riadne splnenie jeho záväzkov podľa tejto zmluvy a že pri predložení svojej ponuky:

1.4.1 prevzal od Objednávateľa Zadávaciu dokumentáciu v rozsahu podľa bodu 1.2 dôkladne ju pri vynaložení odbornej starostlivosti prekontroloval s tým, že táto neobsahuje žiadne prekážky vykonania Diela, ktoré mohol zistiť pri vynaložení odbornej starostlivosti;

1.4.2 preveril miestne podmienky na mieste, kde sa bude nachádzať Stavenisko*;* zahrnul všetky technické a dodacie podmienky do kalkulácie Ceny za Dielo;

1.4.3 neexistujú akékoľvek iné požiadavky Zhotoviteľa okrem tých, ktoré sú uvedené v tejto Zmluve a ktoré by Zhotoviteľ mohol uplatniť a/alebo uplatnil v procese vysvetľovania súťažných podkladov v rámci verejného obstarávania.

**1.5** Zhotoviteľ sa zaväzuje vykonať Dielo s odbornou starostlivosťou, riadne a včas, vo vlastnom mene, na vlastnú zodpovednosť a nebezpečenstvo a na vlastné náklady.

**1.6** Zhotoviteľ sa zaväzuje znášať akékoľvek ďalšie prekážky a zmeny, ktoré neboli zhotoviteľom uplatnené podľa bodov 1.4.1, 1.4.2 a 1.4.3 na vlastné nebezpečenstvo a vlastné náklady bez akéhokoľvek dopadu na zmenu ceny za dielo podľa tejto zmluvy.

1.7 Zhotoviteľ môže zabezpečiť realizáciu časti diela alebo vybraných prác prostredníctvom tretích osôb. Zhotoviteľ pritom zodpovedá objednávateľovi tak, ako by dielo vykonával sám. Zhotoviteľ je povinný počas trvania tejto zmluvy dodržiavať ustanovenia zákona č. 343/2015 Z. z. o verejnom obstarávaní (ďalej len „ZVO“) upravujúce využitie a zmenu subdodávateľov.

1.8 Zhotoviteľ znáša nebezpečenstvo vzniku škody na majetku objednávateľa, ktorý je vykonávaním diela podľa tejto zmluvy dotknutý, a to od začatia vykonávania diela až do odovzdania a prevzatia diela podľa tejto zmluvy.

1.9 Zhotoviteľ plne zodpovedá za akékoľvek škody spôsobené pri vykonávaní diela tretím osobám, ktoré zavinil, a to aj nedbanlivosťou svojich zamestnancov, resp. osôb prostredníctvom ktorých vykonával dielo.

**Článok II**

**Miesto a čas plnenia**

**2.1** Miestom plnenia je: **Divízna budova Úradu Košického samosprávneho kraja,**

súpisné číslo 68, parc. registra CKN č. 4, k. ú. Letná, obec Košice – Staré mesto, okres Košice I.

**2.2** Zhotoviteľ sa zaväzuje zhotoviť (vykonať a ukončiť) Dielo podľa tejto Zmluvy najneskôr do 4 mesiacov odo dňa nadobudnutia účinnosti tejto zmluvy.

**2.3** Dielo sa považuje za riadne ukončené dňom podpísania „Zápisnice o odovzdaní a prevzatí Diela“ po splnení podmienok podľa v článku IX Zmluvy. Riadnym zhotovením a ukončením Diela sa rozumie taký stav Diela, v ktorom má Dielo všetky vlastnosti vyplývajúce zo Zmluvy a Zadávacej dokumentácie podľa bodu 1.2 Zmluvy a príslušných právnych predpisov a technických noriem, čo predstavuje stav, na základe ktorého je možné v zmysle platných právnych predpisov a noriem dielo riadne užívať.

**2.4** Ak Zhotoviteľ pripraví Dielo na odovzdanie pred dohodnutým termínom, zaväzuje sa Objednávateľ toto Dielo, prevziať aj v skoršom ponúknutom termíne.

**2.5** V prípade omeškania Objednávateľa s odovzdaním staveniska predlžuje sa termín ukončenia a odovzdania Diela o rovnaký počet dní, ako trvalo omeškanie Objednávateľa.

**2.6** Zhotoviteľ má právo na posunutie termínov podľa Zmluvy, ako aj termínu ukončenia, z

nasledovných dôvodov:

2.6.1 prerušenie zhotovovania Diela podľa tejto Zmluvy,

2.6.2 prerušenie zhotovovania Diela z dôvodu existencie rozhodnutia orgánu verejnej moci, ktoré je záväzné pre Objednávateľa bráni Zhotoviteľovi pokračovať v zhotovovaní Diela*;* Objednávateľsa zaväzuje bez zbytočného odkladu informovať Zhotoviteľa oexistencii a výroku rozhodnutia orgánu verejnej moci, ktoré by mohlo brániť Zhotoviteľovi v zhotovovaní Diela, l,

2.6.3 zmena Diela; pričom ak si zmena Diela vyžiada dodanie stavebných výrobkov, má Zhotoviteľ právo aj na posunutie termínov z dôvodu dodania stavebných výrobkov,

2.6.4 prerušenie zhotovovania Diela z dôvodu nepriaznivých poveternostných podmienok (ako napríklad záplavy, zosuvy pôdy a podobne nezapríčinených Zhotoviteľom alebo Objednávateľom - aplikácia tohto dôvodu sa vzťahuje výlučne na prekážky týkajúce sa nepriaznivých poveternostných podmienok, ktoré nie je vzhľadom na príslušné ročné obdobie realizácie Diela a miesto realizácie Diela možné predpokladať),

2.6.5 prerušenie zhotovovania Diela z dôvodu nepredvídateľných okolností nezávislých a nezapríčinených Zhotoviteľom alebo Objednávateľom (ako napríklad potreba archeologického výskumu prípadne technologických postupov).

**2.7** Termíny podľa Zmluvy, ako aj termín ukončenia zo zákonných dôvodov alebo z dôvodov uvedených v Zmluve, sa predlžujú o primeraný čas a/alebo čas trvania omeškania, ak nie je pre konkrétny dôvod výslovne uvedené inak.

**2.8** Objednávateľ sa zaväzuje poskytnúť Zhotoviteľovi nevyhnutné spolupôsobenie pre dodržanie dohodnutých termínov. Na plnenie povinností, ktoré sú obsahom spolupôsobenia, Objednávateľ poverí svojich zamestnancov.

**Článok III**

**Prerušenie prác na Diele a zmeny Diela**

**3.1** V odôvodnených prípadoch je Objednávateľ oprávnený dať Zhotoviteľovi pokyn na prerušenie prác na Diele alebo jeho časti. Zhotoviteľ sa zaväzuje bez zbytočného odkladu urobiť všetky potrebné opatrenia na prerušenie, t. j. dočasné zastavenie prác na Diele alebo jeho časti, na zabezpečenie ochrany života a zdravia na stavenisku a na ochranu Diela.

**3.2** V prípade, ak Objednávateľ dá Zhotoviteľovi pokyn podľa bodu 3.1 tohto článku Zmluvy , je Objednávateľ povinný nahradiť Zhotoviteľovi účelné a preukázateľné náklady spojené s prerušením a opätovným začatím prác na Diele alebo jeho časti.

**3.3** V prípade, ak prerušenie prác na vykonávaní diela nastalo z dôvodu podľa článku II bod 2.6.2, 2.6.3, 2.6.4 alebo 2.6.5 je Zhotoviteľ povinný

* bez zbytočného odkladu informovať objednávateľa o vzniku takejto prekážky a
* ak existujú dôvody, pre ktoré by malo vzhľadom na vznik a dobu trvania prekážky dôjsť k predĺženiu času dohodnutého na ukončenia diela, najneskôr však do troch (3) pracovných dní, písomne požiadať objednávateľa o predĺženie času dohodnutého na ukončenie diela, pričom zároveň musí objednávateľovi(i) podrobneoznámiť aj uvedené dôvody, pre ktoré by malo k takejto úprave dôjsť, a (ii) vyhotoviť a predložiť návrh na úpravu harmonogramu vecného a časového postupu prác, ktorý bude zohľadňovať predĺženie času dohodnutého na ukončenie diela;

inak sa na vznik prekážky neprihliada, a teda čas ukončeniadiela zostáva nezmenený a zhotoviteľ je povinný ho dodržiavať. V prípade, ak objednávateľ písomne vyhovie požiadavke zhotoviteľa na predĺženie času ukončenia diela, tak táto zmena sa považuje za zmenu zmluvy.

**3.4** Zmluvné strany sa dohodli, že Zhotoviteľ nie je oprávnený jednostranne prerušiť realizáciu Diela bez súhlasu Objednávateľa alebo prípadne pokynu podľa bodu 3.1 tejto Zmluvy, pokiaľ ďalej nie je uvedené inak.

**Článok IV**

**Stavenisko**

**4.1** Staveniskom sa na účely tejto Zmluvy rozumie priestor, ktorý je počas zhotovovania Diela určený na vykonávanie prác smerujúcich k zhotoveniu Diela, na uskladňovanie jednotlivých prvkov Diela a stavebných výrobkov, príp. materiálu, pracovného náradia a iných zariadení potrebných na vykonanie Diela.

**4.2** Objednávateľ sa zaväzuje odovzdať Zhotoviteľovi priestor staveniska alebo jeho časť do 5 dní od doručenia výzvy oprávneného zástupcu Zhotoviteľa, nie však skôr ako po splnení podmienky vyplývajúcej zo Zadávacej dokumentácie  Zhotoviteľom, t.j. schválenie predloženej referenčnej vzorky Krajským pamiatkovým úradom. Zhotoviteľ je povinný vyzvať Objednávateľa na odovzdanie staveniska v lehote ............. odo dňa účinnosti tejto Zmluvy. Zhotoviteľ je následne povinný na stavenisku zabezpečiť v rozsahu a stave potrebnom a vhodnom pre vykonávanie Diela v termínoch predvídaných časovým harmonogramom na začatie prác na konkrétnej časti Diela okrem vybavenia a zariadenia staveniska (zariadenia, nástroje, náradie, stavebný materiál a iné príslušenstvo potrebné na zhotovenia Diela) najmä:

4.2.1. aby na stavenisko nemali prístup nepovolané osoby, pričom za nepovolané osoby sa budú považovať všetky osoby s výnimkou zamestnancov niektorej zo Zmluvných strán alebo osoby poverené niektorou zo Zmluvných strán výkonom činností v súvislosti so zhotovovaním Diela, prípadne iné osoby, ktoré na vstup na stavenisko oprávňuje všeobecne záväzný právny predpis,

4.2.2. aby tretími osobami nedošlo k obmedzeniu činnosti Zhotoviteľa, ani k poškodzovaniu neodovzdanej časti Diela z ich strany, pričom Zhotoviteľ zodpovedá za všetky škody, ktoré týmto vzniknú.

**4.3** Prevádzkové, sociálne, prípadne aj výrobné zariadenie staveniska si zabezpečuje Zhotoviteľ. Náklady na prevádzkovanie, údržbu a vypratanie zariadenia staveniska sú súčasťou Zmluvnej ceny.

**4.4** Zhotoviteľ zabezpečí na svoje náklady v prípade potreby stráženie staveniska. Na stavenisko môžu vstupovať aj poverení zamestnanci Objednávateľa a kontrolné orgány.

**4.5** Nebezpečenstvo vzniku škody na stavenisku alebo jeho časti znáša Zhotoviteľ. Odo dňa odovzdania staveniska Zhotoviteľovi podľa tohto článku zmluvy až do odovzdania diela v súlade s touto zmluvou je Zhotoviteľ povinný zabezpečovať primeraným spôsobom ochranu a údržbu vykonanej časti diela, materiálov a technológií a tiež iných vnesených alebo uložených vecí nachádzajúcich sa na stavenisku pred vznikom akejkoľvek škody; Objednávateľ nezodpovedá za škodu na veciach vnesených alebo uložených na stavenisku, vrátane vecí, ktoré boli pri vykonávaní diela už zabudované alebo spracované.

**4.6** Zhotoviteľ je povinný v súvislosti s vykonaním Diela zabezpečiť najmä:

4.6.1 odvoz a likvidáciu odpadu,

4.6.2 poriadok a čistotu na stavenisku, v jeho okolí,

4.6.3 bezpečnosť a ochranu zdravia všetkých osôb nachádzajúcich sa na stavenisku, poučenie osôb nachádzajúcich sa na odovzdanej časti staveniska o bezpečnosti a ochrane zdravia a požiarnej ochrane staveniska a Diela,

4.6.4 predchádzanie škodám na majetku tretích osôb,

4.6.5 označenie staveniska podľa príslušných právnych predpisov informačnou tabuľou (panelom) umiestnenou na dobre viditeľnom mieste pri vstupe na stavenisko.

**4.7** Objednávateľ zabezpečí na svoje náklady odberné miesta pre odber energií, možnosť pripojenia na existujúce rozvody energií a zároveň zabezpečí dodávky všetkých energií za účelom zhotovenia Diela (najmä voda, elektrina).

**4.8** Zhotoviteľ je povinný udržiavať stavenisko tak, aby v prípade potreby vykonania niektorých prác tretími osobami na náklady Zhotoviteľa, alebo v prípade vykonávania prác Subdodávateľmi, mohli títo na ňom začať práce podľa projektu a/alebo v prácach riadne pokračovať.

**4.9** Zhotoviteľ vyprace stavenisko vrátane svojich strojov, nástrojov, zariadení a materiálov najneskôr jeden deň pred odovzdaním Diela, ak sa Zmluvné strany nedohodnú inak. O takejto dohode musí byť vykonaný zápis v stavebnom denníku podpísaný povereným zástupcom Objednávateľa. Po uplynutí lehoty uvedenej prvej vete tohto bou Zmluvy, môže zhotoviteľ ponechať na stavenisku len stroje, zariadenia a materiál, potrebné na odstránenie vád diela, a to po dobu určenú v odovzdávacomprotokole. O vyprataní staveniska spíšu zmluvné strany (osobitný) protokol.

**Článok V**

**Stavebný denník**

**5.1** Zhotoviteľ sa zaväzuje viesť stavebný denník na stavenisku v zmysle platných právnych predpisov, resp. podľa pokynov Objednávateľa odo dňa začatia prác na Diele až do dňa zhotovenia a odovzdania Diela.

**5.2** Účelom vedenia stavebného denníka je možnosť kontroly priebehu zhotovovania Diela zo strany Objednávateľa. Stavebný denník bude na stavenisku nepretržite k dispozícii tak, aby bolo možné doňho vykonávať zápisy a aby Objednávateľ mohol priebežne kontrolovať uskutočňovanie Diela.

**5.3** Zápisy do stavebného denníka vykonávajú za Zhotoviteľa osoby poverené Zhotoviteľom. Objednávateľ je povinný sledovať obsah denníka a zápisom pripájať svoje stanovisko (súhlas, námietky a pod.). K záznamom Zhotoviteľa sa Objednávateľ v prípade potreby písomne záväzne vyjadrí v lehote troch pracovných dní odo dňa vykonania zápisu.

**5.4** V priebehu pracovného času musí byť denník na stavenisku trvale prístupný. Vedenie denníka sa končí odovzdaním a prevzatím Diela. Pri prípadnom prerušení prác z dôvodu, že Zhotoviteľ nemôže pokračovať v prácach pre okolnosti, ktoré nie sú na jeho strane, Zhotoviteľ v stavebnom denníku zdokumentuje stav rozpracovanosti Diela. Zhotoviteľ preukáže Objednávateľovi čiastkové plnenie zápisom v stavebnom denníku.

**5.5** Zhotoviteľ sa zaväzuje najmenej päť dní pred odovzdaním Diela podľa tejto Zmluvy vyzvať Objednávateľa na jeho prevzatie zápisom do stavebného denníka.

**Článok VI**

**Cena Diela**

**6.1** Objednávateľ sa zaväzuje, že za vykonanie Diela zaplatí Zhotoviteľovi cenu za Dielo. Právo Zhotoviteľa na zaplatenie ceny Diela vzniká na základe daňového dokladu (faktúry) vystavenej v súlade s postupom podľa Zmluvy.

**6.2** Cena za zhotovenie predmetu Zmluvy je stanovená dohodou Zmluvných strán v zmysle zákona č. 18/1996 Zb. o cenách, je pevná a nemenná.

**6.3** Na základe ponuky Zhotoviteľa ako úspešného uchádzača je cena Diela v súlade s výsledkom verejného obstarávania vo výške:

Cena Diela bez DPH: ................... EUR (slovom:..........................)

DPH 20%: ................... EUR

**Celková cena Diela: ................... EUR (slovom: ........................)**

**6.4** Celková cena Diela je vypočítaná ako súčet všetkých položiek určených súťažnými podkladmi a ponukou, ktorú Zhotoviteľ ponúkol v rámci verejného obstarávania po oboznámení sa s podmienkami vykonania Diela.

**6.5** V celkovej cene Diela sú zahrnuté všetky personálne náklady Zhotoviteľa (poistenie pracovníkov a pod.) a náklady na udržanie, resp. v prípade potreby na zvýšenie produktivity práce (nadčasy, práce cez dni pracovného voľna a sviatky a pod.).

**6.6** Jednotkové ceny jednotlivých položiek sú maximálne a nemenné tak, ako sú uvedené v cenovej ponuke. V prípade, že sa v priebehu realizácie Diela zistí, že vo výkaze výmer neboli uvedené niektoré položky, ktoré sú ale zrejmé zo Zadávacej dokumentácie a ktoré sú nevyhnutné na vykonanie Diela podľa tejto Zmluvy, nebudú tieto práce uznané ako práce navyše a Zhotoviteľ je povinný ich vykonať na vlastné náklady.

**6.7** Celkovácena za Dielo zahŕňa všetky náklady Zhotoviteľa, ktoré Zhotoviteľovi vznikli v súvislosti so zhotovením Diela, a to najmä ale nielen:

6.7.1 náklady na riadne zhotovenie a ukončenie Diela, dane, clá, licenčné poplatky, odvody;

6.7.2 náklady opatrení na ochranu životného prostredia, zabezpečenie bezpečnosti;

6.7.3 náklady na skúšky a vyhodnotenie akosti, náklady na skúšobné merania, kontroly,

odborný dozor, meracie zariadenia, vzorky a odborné posudky;

6.7.4 náklady na zabezpečenie návodov a manuálov k prevádzke a údržbe;

6.7.5 náklady spojené so zárukou.

**6.8** Zhotoviteľ sa nemôže odvolávať na svoje chyby, opomenutia a omyly, alebo akúkoľvek príčinu za účelom žiadania zvýšenia ceny.

**Článok VII**

**Platobné podmienky**

**7.1** Celkovú cenu za zhotovenie Diela uhradí Objednávateľ na základe daňového dokladu (konečná faktúra), ktorú Zhotoviteľ vystaví v 2 vyhotoveniach a doručí Objednávateľovi bezodkladne po protokolárnom odovzdaní a prevzatí Diela, pričom lehota splatnosti je 30 dní. Objednávateľ sa zaväzuje zaplatiť zhotoviteľovi cenu za dielo v rozsahu zhotoviteľom skutočne vykonaných prác potvrdených zodpovednou osobou objednávateľa v súpise prác...

**7.2** Objednávateľ má zádržné právo na 10% z celkovej ceny Diela, a to po dobu troch mesiacov odo dňa splatnosti konečnej faktúry pre prípad výskytu drobných vád a nedorobkov, ktoré nebránia riadnemu, plynulému a bezpečnému užívaniu dokončeného Diela. Uvedené prostriedky Objednávateľ vyplatí Zhotoviteľovi najneskôr do 7 pracovných dní odo dňa uplynutia dojednanej lehoty, resp. pokiaľ v tejto lehote nebudú drobné vady a nedorobky odstránené, do 7 pracovných dní odo dňa odstránenia týchto vád a nedorobkov.

**7.4.** Zmluvné strany sa dohodli, že Objednávateľ má právo zo zadržanej sumy podľa predchádzajúceho bodu na započítanie svojich nárokov voči Zhotoviteľovi; a to najmä, ale nielen na zaplatenie zmluvných pokút podľa tejto Zmluvy alebo nárokov Objednávateľa na náhradu škody vzniknutej v dôsledku konania alebo opomenutia Zhotoviteľa. Bez ohľadu na znenie predchádzajúcej vety má Objednávateľ právo na započítanie akýchkoľvek svojich nárokov voči nárokom Zhotoviteľa na zaplatenie celkovej ceny Diela.

**7.5** Konečná faktúra predstavuje celkové finančné vysporiadanie Diela. V konečnej faktúre budú vysporiadané všetky záväzky Objednávateľa uhradiť cenu Diela. Ustanovenie bodu 7.2 tým nie je dotknuté.

**7.7** Faktúra musí obsahovať všetky náležitosti v súlade so zákonom č. 222/2004 Z. z. o DPH.

**7.8** Neoddeliteľnou prílohou faktúry je súpis vykonaných prác overených poverenou osobou Objednávateľa. Faktúra a prílohy musia byť odsúhlasené Objednávateľom. Prílohou k faktúre musia byť najmä:

7.8.1 dokumentácia k prevzatiu Diela (atesty, potvrdenia o zhode, nakladanie s odpadom),

7.8.2 potvrdenie o odstránení zariadenia staveniska, všetkých vád a nedorobkov,

7.8.3 zápisnica o odovzdaní a prevzatí prác.

**Článok VIII**

**Podmienky vykonania Diela**

**8.1** Zhotoviteľ vykoná Dielo na vlastné náklady a na vlastné nebezpečenstvo.

**8.2** Zhotoviteľ sa zaväzuje vykonávať Dielo v súlade so Zmluvou, Zadávacou dokumentáciou a pokynmi Objednávateľa.

**8.3** Zhotoviteľ je povinný upozorniť Objednávateľa bez zbytočného odkladu na nevhodnú povahu pokynov daných mu Objednávateľom alebo nevhodnú povahu vecí na vykonanie Diela, ak Zhotoviteľ, ako odborne spôsobilá osoba, mohol túto nevhodnosť zistiť pri vynaložení odbornej starostlivosti.

**8.4** Zhotoviteľ sa zaväzuje zabezpečiť všetky prvky a výrobky nevyhnutné pre zhotovenie Diela a dopraviť ich na stavenisko. Cena prvkov a výrobkov, ako aj náklady na dopravenie stavebných výrobkov na stavenisko sú zahrnuté v cene za Dielo.

**8.5** Zhotoviteľ je vlastníkom prvkov a výrobkov nevyhnutných na zhotovenie Diela do doby, keď sa spracovaním stanú súčasťou stavby - budovy, do ktorej budú osadené. Ich vlastníkom sa okamihom zapracovania stáva Objednávateľ, nebezpečenstvo škody na Diele (vrátane zapracovaných okien a ďalších prvkov tvoriacich jednotlivé časti Diela) však znáša Zhotoviteľ až do dňa protokolárneho odovzdania a prevzatia Diela.

**8.6** Objednávateľ poskytne Zhotoviteľovi potrebnú súčinnosť pre vykonanie Diela. Pod súčinnosťou sa rozumie najmä sprístupnenie a umožnenie vstupu Zhotoviteľa, alebo ním poverených osôb do priestorov, kde sa bude realizovať Dielo (stavenisko), umožnenie odberu elektrickej energie na stavenisku.

**8.7** Zhotoviteľ sa popri iných záväzkoch stanovených v tejto Zmluve tiež zaväzuje:

8.7.1 postupovať pri zhotovení Diela v súlade s právnymi predpismi, právne záväznými

technickými a inými normami, ktoré sa vzťahujú na Dielo,

8.7.2 vykonávať činnosti podľa tejto Zmluvy, v súlade so Zadávacou dokumentáciou  a podľa pokynov Objednávateľa,

8.7.3 oboznámiť Objednávateľa s Dielom a upozorniť na všetky vady, resp. jeho nedostatky, ktoré by bránili v konečnom užívaní,

8.7.4 rešpektovať upozornenia Objednávateľa a odstraňovať nedostatky, ktoré budú zapísané v stavebnom denníku.7.5 udržiavať na prevzatom stavenisku a priľahlých priestoroch, resp. komunikáciách určených na dopravu materiálu, poriadok a čistotu a odstraňovať odpady a nečistoty, ktoré vznikli pri vykonávaní jeho prác na vlastné náklady,

8.7.6 dodržiavať predpisy vzťahujúce sa na bezpečnosť a ochranu zdravia pri práci,

8.7.7 zaznačiť všetky zmeny v realizácii Diela do dokumentácie zhotovenia Diela, na základe ktorej bolo Dielo vykonané.

**8.8** Objednávateľ sa popri iných záväzkoch stanovených v tejto Zmluve zaväzuje:

8.8.1 zabezpečiť a včas Zhotoviteľovi odovzdať Zadávaciu dokumentáciu,

8.8.2 oznámiť Zhotoviteľovi svoje pokyny a prípadné požiadavky k vykonaniu Diela,

8.8.3 na žiadosť Zhotoviteľa poskytnúť Zhotoviteľovi nevyhnutnú súčinnosť v súvislosti s vykonávaním Diela.

**Článok IX**

**Odovzdanie a prevzatie Diela**

**9.1** Riadne zhotovené a ukončené Dielo je Objednávateľ povinný prevziať. Objednávateľ je povinný prevziať Dielo, pokiaľ nemá drobné vady a nedorobky brániace jeho riadnemu užívaniu. Na účely tejto Zmluvy sa vadou rozumie odchýlka v kvalite, rozsahu a parametroch Diela stanovených predloženou Zadávacou dokumentáciou, touto Zmluvou, jej prílohami a súčasťami, zadaním verejného obstarávania a všeobecne záväznými technickými normami a predpismi. Za drobné vady a nedorobky sa považujú nedokončené práce oproti projektu, ktorých súhrnná cena nepresahuje 5 % z rozpočtu za predpokladu, že tieto vady nebránia riadnemu užívaniu Diela.

**9.2** Preberacie konanie po riadnom zhotovení a ukončení Diela podľa Zmluvy, sa začne na základe výzvy Zhotoviteľa na prevzatie Diela doručenej Objednávateľovi, a to v deň určený vo výzve, najskôr však v 5-ty pracovný deň odo dňa doručenia výzvy Objednávateľovi. Pokiaľ sa Objednávateľ nemôže zúčastniť preberacieho konania v deň navrhnutý Zhotoviteľom, oznámi to najneskôr v nasledujúci pracovný deň Zhotoviteľovi. Zhotoviteľ určí náhradný termín preberacieho konania, ktorý je pre Zmluvné strany záväzný. V prípade, ak sa Objednávateľ nedostaví v určenom termíne na prevzatie Diela, nie je Zhotoviteľ v omeškaní s odovzdaním Diela.

**9.3** Odovzdanie a prevzatie Diela sa uskutoční v preberacom konaní. O výsledku preberacieho konania sa vyhotoví preberací protokol, ktorého súčasťou bude zoznam vád a nedorobkov odovzdávaného Diela spolu s určením termínu pre ich odstránenie.

**9.4** Preberacie konanie spočíva v komplexnej prehliadke Diela a kontrole výskytu možných vád a nedorobkov Diela. Objednávateľ sa zaväzuje ukončiť prehliadku Diela najneskôr do 10 dní odo dňa začatia preberacieho konania podľa bodu 9.2. Prehliadku diela objednávateľ písomne potvrdí na preberacom protokole, ktorý sa vyhotoví v dvoch rovnopisoch. Preberacie konanie je ukončené a Dielo sa považuje za odovzdané podpísaním preberacieho protokolu Objednávateľom a Zhotoviteľom.

**9.5** Podmienkou odovzdania a prevzatia Diela je úspešné vykonanie všetkých skúšok predpísaných osobitnými predpismi, záväznými normami, Zadávacou dokumentáciou a Zmluvou a jej prílohami. Doklady o týchto skúškach podmieňujú prevzatie Diela. Ide o nasledovné doklady:

9.5.1 atesty od výrobcov, certifikáty,

9.5.2 revízne správy, záručné listy,

9.5.3 doklady o likvidácii odpadov,

9.5.4 stavebný denník,

9.5.6 súpis zistených vád a nedorobkov a lehoty na ich odstránenie,

9.5.7 iné doklady, pokiaľ sú potrebné v zmysle všeobecne záväzných právnych predpisov, príp. požiadaviek Objednávateľa.

**9.6** V prípade ak zhotovené dielo má drobné vady a nedorobky, Zhotoviteľ je povinný odstrániť vady a nedorobky bezodkladne, najneskôr v termíne a za podmienok, ktoré budú dohodnuté v preberacom protokole, pričom sa má za to, že odstránenie drobných vád a nedorobkov Zhotoviteľom nemá vplyv na cenu stanovenú touto Zmluvou a počas tejto doby nie je Zhotoviteľ v omeškaní. Ak Zhotoviteľ tieto vady neodstráni najneskôr do 1 mesiaca, má Objednávateľ právo odstrániť vady a nedorobky sám alebo ich nechať odstrániť treťou osobou na náklady Zhotoviteľa. Na účely odstránenia uvedených vád a nedorobkov podľa tohto bodu sa sumou predstavujúcou náklady Zhotoviteľa rozumie zadržaná časť ceny Diela v zmysle článku VII bod 7.2 Zmluvy. V prípade, ak zadržaná suma nebude postačovať na odstránenie všetkých vád a nedorobkov, všetky náklady spojené s odstránením drobných vád a nedorobkov hradí Zhotoviteľ, a to bez ohľadu na skutočnosť, či ich odstránenie zabezpečí Zhotoviteľ, alebo bude zabezpečené Objednávateľom alebo treťou osobou určenou Objednávateľom.

**Článok X**

**Zodpovednosť za vady**

**10.1** Zhotoviteľ zodpovedá za to, že Dielo alebo jeho časť má v čase odovzdania Diela vlastnosti dohodnuté v Zmluve a jej prílohách, Zadávacej dokumentácii a právnych predpisoch. Zhotoviteľ zodpovedá za to, že tieto vlastnosti bude mať Dielo počas záručnej doby.

**10.2** Zhotoviteľ nezodpovedá za vady vzniknuté v dôsledku nesprávneho používania Diela.

**10.3** Záručná doba za zhotovené Dielo je 5 rokov. Záručná doba začína plynúť dňom podpísania protokolu o odovzdaní a prevzatí Diela Objednávateľom, pričom pre časti Diela, na ktorých boli zistené vady a nedorobky pri odovzdávaní a preberaní Diela začína plynúť záručná doba dňom ich úplného odstránenia.

**10.4** Práva zo zodpovednosti za vady musia byť uplatnené u Zhotoviteľa v záručnej dobe.

**10.5** Zhotoviteľ nezodpovedá za vady Diela spôsobené použitím materiálov, prvkov a výrobkov dodaných a/alebo určených Objednávateľom a/alebo v dôsledku plnenia pokynov Objednávateľa, pokiaľ Zhotoviteľ nemohol túto nevhodnosť zistiť a/alebo na nevhodnosť stavebných výrobkov alebo pokynov Objednávateľa upozornil. Zhotoviteľ však zodpovedá za vady Diela, ktoré vznikli v dôsledku prípadného použitia nevhodných stavebných výrobkov alebo nevhodných pokynov Objednávateľa, na ktorých nevhodnosť Zhotoviteľ, ako odborne spôsobilá osoba, Objednávateľa neupozornil, okrem prípadu ak Zhotoviteľ nemohol nevhodnosť zistiť s vynaložením odbornej starostlivosti. Zhotoviteľ nezodpovedá za vady Diela spôsobené zásahom alebo inou úpravou Diela Objednávateľa alebo inej osoby poverenej Objednávateľom bez vedomia alebo proti vôli Zhotoviteľa. Zhotoviteľ zodpovedá za vady použitých materiálov, prvkov a výrobkov, ktoré zabezpečil, dodal a použil na vytvorenie Diela počas záručnej doby.

**10.6** Vady zhotoveného Diela uplatnené v záručnej dobe je Zhotoviteľ povinný odstrániť bezplatne.

**10.7** Oznámenie vád (reklamácia) musí byť vykonané písomne alebo elektronickou poštou. Reklamácia musí obsahovať označenia vady, miesta, kde sa vada nachádza a popis, ako sa vada prejavuje a požadovaný spôsob odstránenia vady.

**10.8** Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v termíne dohodnutom s Objednávateľom. Pokiaľ nebude dohodnuté inak Zhotoviteľ sa zaväzuje začať s odstraňovaním reklamovaných vád bez zbytočného odkladu po doručení reklamácie. Vady sa Zhotoviteľ zaväzuje odstrániť podľa písomnej dohody a závislosti od charakteru konkrétnej vady, vždy však v čo možno najkratšom čase, najneskôr v lehote do 30dní odo dňa doručenia reklamácie. Pokiaľ Zhotoviteľ neodstráni vady v dohodnutej lehote napriek tomu, že sú zrejmé a Objednávateľ vytvoril podmienky na ich odstránenie, má Objednávateľ právo odstrániť vady sám alebo prostredníctvom tretej osoby, a to na náklady Zhotoviteľa. Ustanovenia Zmluvy o zmluvnej pokute týmto nie sú dotknuté.

**10.9** Zhotoviteľ sa zaväzuje začať s odstraňovaním prípadných porúch a vád ohrozujúcich riadne užívanie Diela do 24 hodín odo dňa doručenia výzvy.

**10.10** O odstránení reklamovaných porúch a vád bude spísaný protokol, ktorý bude podpísaný oprávnenými zástupcami Zmluvných strán.

**10.11** V prípade, že Zhotoviteľ nezačne s odstraňovaním reklamovaných vád a porúch v lehote podľa dohody alebo podľa Zmluvy alebo reklamované vady a poruchy neodstráni v lehote podľa Zmluvy alebo dohody Zmluvných strán, zabezpečí Objednávateľ odstránenie vád prostredníctvom tretej osoby na náklady Zhotoviteľa. O tejto skutočnosti bude Objednávateľ Zhotoviteľa písomne informovať.

**10.12** Pokiaľ by odstránenie vady bolo spojené s neúmerne vysokými nákladmi a vada by nebránila riadnemu užívaniu Diela, Zmluvné strany sa môžu dohodnúť na primeranej zľave z ceny Diela bez odstránenia vady.

**Článok XI**

**Vlastníctvo a nebezpečenstvo škody**

**11.1** Vlastníkom zhotoveného Diela, ako aj častí Diela zabudovaných do stavby, je Objednávateľ. Nebezpečenstvo škody na zhotovenom Diele a veci v stavbe zabudovaných znáša až do protokolárneho odovzdania a prevzatia podľa článku IX Zmluvy Zhotoviteľ.

**11.2** Vlastník nezabudovaných vecí, určených k vykonaniu Diela je Zhotoviteľ, pokiaľ ich Objednávateľ už predtým nezaplatil. V prípade, že ich Objednávateľ zaplatil, je vlastníkom nezabudovaných vecí Objednávateľ, pričom nebezpečenstvo škody na takýchto veciach znáša až do protokolárneho odovzdania Diela podľa článku IX Zhotoviteľ. Zhotoviteľ nie je oprávnený zo staveniska odviesť akýkoľvek materiál, ktorý je vo vlastníctve Objednávateľa s výnimkou výmeny materiálu reklamovaného pre nekvalitu.

**Článok XII**

**Okolnosti vylučujúce zodpovednosť**

**12.1** Pre účely Zmluvy sa na okolnosti vylučujúce zodpovednosť vzťahuje právna úprava podľa ust. § 374 zákona č. 513/1991 Zb. Obchodného zákonníka.

**Článok XIII**

**Sankcie**

**13.1** V prípade omeškania Zhotoviteľa týkajúceho sa riadneho vykonania Diela podľa tejto Zmluvy alebo v prípade omeškania Zhotoviteľa so splnením akejkoľvek povinnosti podľa tejto Zmluvy (s výnimkou bodu 13.2), je Objednávateľ oprávnený žiadať od Zhotoviteľa zmluvnú pokutu vo výške 0,05 % z celkovej ceny Diela za každý začatý deň omeškania.

**13.2** Ak Zhotoviteľ nezačne s odstraňovaním vád a/alebo neodstráni vady v dohodnutom termíne podľa článku X Zmluvy, je Objednávateľ oprávnený žiadať od Zhotoviteľa zmluvnú pokutu vo výške 66,00 EUR (slovom šesťdesiatšesť euro) za každý deň omeškania a za každú vadu samostatne.

**13.3** V prípade, ak bude objednávateľ v omeškaní so splnením svojho peňažného záväzku podľa tejto zmluvy, zaplatí zhotoviteľovi úroky z omeškaniavo výške určenej všeobecne záväzným právnym predpisom.

**13.4** V prípade zistenia nesúladu Objednávateľom požadovaných a Zhotoviteľom deklarovaných vlastností Diela so skutočnosťou je Zhotoviteľ povinný zaplatiť zmluvnú pokutu vo výške 25% z celkovej ceny Diela.

**13.5** Uplatnením sankčných postihov zo strany Objednávateľa voči Zhotoviteľovi nezaniká povinnosť Zhotoviteľa nahradiť Objednávateľovi všetky škody v celom rozsahu, ktoré mu vzniknú v súvislosti porušením povinností Zhotoviteľa podľa tejto Zmluvy a/alebo ostatných všeobecne záväzných právnych predpisov.

**13.6.** Zaplatením zmluvnej pokuty nie je dotknutý nárok na náhradu škody v celom jej rozsahu.

**Článok XIV**

**Zodpovednosť za škodu**

**14.1** Zhotoviteľ je odo dňa odovzdania staveniska do odovzdania riadne ukončeného Diela povinný predchádzať škodám a počínať si tak, aby pri vykonávaní Diela nedochádzalo ku škodám na zdraví, majetku, prírode a životnom prostredí.

**14.2** Zhotoviteľ zodpovedá za všetky škody vzniknuté z dôvodu porušenia všeobecne záväzných právnych predpisov, a taktiež za škody na vznikajúcich alebo existujúcich objektov susediacich so stavbou a na vonkajšom vybavení, káblových vedeniach, inžinierskych sieťach a pod. Tieto škody budú v plnej výške uhradené Zhotoviteľom.

**14.3** Zhotoviteľ nesmie bez súhlasu Objednávateľa zastaviť práce alebo opustiť stavenisko, v opačnom prípade je povinný nahradiť škodu, ktorá týmto Objednávateľovi vznikla. Opustením staveniska sa rozumie odstránenie zariadenia staveniska, nevykonávanie stavebných prác, resp. prác, ktorých výsledkom má byť vykonanie Diela po dobu dlhšiu ako 7 dní, pokiaľ nevykonávanie uvedených prác nie je následkom prerušenia prác podľa Zmluvy, alebo iné konanie, resp. opomenutie konania, z ktorého je zrejmé, že Zhotoviteľ nebude ďalej pokračovať v zhotovení Diela.

**Článok XV**

**Trvanie a zánik Zmluvy**

**15.1** Zmluva sa uzatvára na dobu určitú, a to do času riadneho odovzdania Diela. Tým nie sú dotknuté ustanovenia o záručnej dobe a sankciách a z toho vyplývajúce práva a povinnosti Zmluvných strán.

**15.2** Zmluvné strany môžu ukončiť zmluvný vzťah písomnou dohodou, pričom v takejto dohode musí byť uvedený spôsob vysporiadania záväzkov vyplývajúcich zo Zmluvy.

**15.4** Zhotoviteľ je oprávnený písomne odstúpiť od Zmluvy ako pri podstatnom porušení Zmluvy z nasledovných dôvodov:

15.4.1 Objednávateľ požaduje také vlastnosti Diela, ktoré by boli v rozpore s platnými právnymi predpismi SR alebo ktoré sú napriek písomnému upozorneniu Zhotoviteľa zjavne nevhodné,

15.4.2 Objednávateľ písomne oznámi Zhotoviteľovi, že nemôže splniť svoje záväzky vyplývajúce zo Zmluvy.

**15.5** Zhotoviteľ je oprávnený písomne odstúpiť od Zmluvy ako pri nepodstatnom porušení Zmluvy v prípade, ak Objednávateľ aj napriek predchádzajúcej výzve Zhotoviteľa nesplní, alebo je opakovane v omeškaní s plnením záväzkov vyplývajúcich zo Zmluvy.

**15.5** Objednávateľ je oprávnený odstúpiť od Zmluvy ako pri podstatnom porušení Zmluvy z nasledovných dôvodov:

15.5.1 Zhotoviteľ do 15 dní odo dňa prevzatia staveniska nezačne s realizáciou prác,

15.5.2 Zhotoviteľ je nečinný alebo je v omeškaní so splnením svojich záväzkov vyplývajúcich z tejto Zmluvy, alebo odmieta poskytnúť súčinnosť a spoluprácu s osobami poverenými Objednávateľom a tým znemožňuje riadne plnenie záväzkov Objednávateľa,

15.5.3 Zhotoviteľ písomne oznámi Objednávateľovi, že nemôže splniť svoje záväzky vyplývajúce zo Zmluvy alebo v prípade, že sa situácia Zhotoviteľa zmení v takej miere, že technické alebo finančné záruky, ktoré ponúka, nie sú zlučiteľné s povahou a dôležitosťou prác a dodávok podľa tejto Zmluvy,

15.5.4 z dôvodu porušenia podmienok Zmluvy a Zadávacej dokumentácie Zhotoviteľom alebo jeho Subdodávateľom,

15.5.5 na majetok Zhotoviteľa bude vyhlásený konkurz alebo bude povolená reštrukturalizácia Zhotoviteľa, prípadne, ak sa na majetok zhotoviteľa začalo konkurzné konanie na základe návrhu tretej osoby na vyhlásenie konkurzu a zhotoviteľ na žiadosť objednávateľa v lehote najmenej siedmich (7) dní existenciu dôvodov na vyhlásenie konkurzu alebo zastavenie konkurzného konania pre nedostatok majetku hodnoverne nevyvráti,

15.5.6 z ďalších dôvodov ustanovených Obchodným zákonníkom.

**15.6** Odstúpenie od Zmluvy je účinné dňom nasledujúcom po dni, kedy bolo písomné odstúpenie od Zmluvy doručené druhej Zmluvnej strane.

**15.7** V prípade zániku Zmluvy z dôvodov uvedených v tomto článku Zmluvy je Zhotoviteľ povinný bezodkladne, najneskôr však v lehote 14 dní odo dňa zániku Zmluvy, opustiť stavenisko a odstrániť zariadenia staveniska. Pri plnení tejto povinnosti je Zhotoviteľ povinný zanechať priestor staveniska v stave a s vybavením a zariadením, ktoré bude zaručovať bezpečnosť a ochranu zdravia osôb vstupujúcich na stavenisko a pohybujúcich sa v priestoroch staveniska a jeho bezprostrednom okolí. Povinnosti vyplávajúce z predchádzajúcej vety je Zhotoviteľ povinný splniť aj v prípade podľa článku XIV bod 14.3 Zmluvy v spojení s článkom XVI bod 16.3 Zmluvy.

15.8 Za nesplnenie povinnosti Zhotoviteľa uvedenej v bode 15.7 je Objednávateľ oprávnený požadovať od Zhotoviteľa zmluvnú pokutu vo výške 200 EUR( slovom dvesto Eur) za každý deň omeškania sa so splnením povinnosti vypratať stavenisko.

**Článok XVI**

**Spoločné ustanovenia**

**16.1** Zhotoviteľ bude pri plnení predmetu Zmluvy postupovať s odbornou starostlivosťou. Zaväzuje sa dodržiavať všeobecne záväzné predpisy, technické normy a podmienky Zmluvy. Zhotoviteľ sa bude riadiť Zadávacou dokumentáciou Objednávateľa, pokynmi Objednávateľa, zápismi a dohodami poverených zástupcov Zmluvných strán a rozhodnutiami a vyjadreniami dotknutých orgánov.

**16.2** Zhotoviteľ je povinný strpieť výkon kontroly/auditu/overovania súvisiaceho s realizáciou Diela kedykoľvek počas platnosti a účinnosti Zmluvy, a to oprávnenými osobami Objednávateľa v termínoch vopred ohlásených a poskytnúť im všetku potrebnú súčinnosť.

**16.3** Zhotoviteľ je povinný do doby nástupu nového Zhotoviteľa najdlhšie po dobu 14 dní odo dňa zániku Zmluvy zabezpečovať na stavenisku na vlastné náklady všetky potrebné ochranné, bezpečnostné, protipožiarne, hygienické a strážne opatrenia. Zhotoviteľ zodpovedá škodu vzniknutú z dôvodu neplnenia tohto ustanovenia.

**16.4** Zmluvné strany sa dohodli, že písomnosti obsahujúce právne významné skutočnosti podľa tejto zmluvy si budú doručovať poštou, formou doporučenej zásielky alebo osobne. Písomnosťou obsahujúcou právne významné skutočnosti sa na účely tejto zmluvy rozumie najmä odstúpenie od zmluvy a výzvy na plnenie si povinností z tejto zmluvy. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví tejto zmluvy, pokiaľ zo zmluvy nevyplýva inak. Až do okamihu doručenia písomného oznámenia o zmene kontaktnej adresy sa považuje za adresu určenú na doručovanie adresa uvedená v záhlaví zmluvy.

Pri doručení prostredníctvom pošty sa zásielka považuje za doručenú dňom jej doručenia na adresu podľa predchádzajúceho bodu tohto článku zmluvy. Za deň doručenia zásielky sa považuje aj deň, v ktorý zmluvná strana, ktorá je adresátom, odoprie doručovanú zásielku prevziať, alebo deň vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel. Listina adresovaná zmluvnej strane, ktorá je doručovaná osobne, sa považuje za doručenú tejto strane okamihom, keď túto prevezme alebo ju odmietne prevziať.

V prípade doručovania elektronickou poštou, je doručovacou adresou na strane Objednávateľa adresa: rudolf.balla@vucke.sk a na strane Zhotoviteľa adresa: .......................... i.

**Článok XVII**

**Záverečné ustanovenia**

**17.1** Zmluvné strany sa zaväzujú, že si budú vzájomne poskytovať nevyhnutné spolupôsobenie a vzájomne sa informovať o ďalších skutočnos­tiach potreb­ných pre plnenie ich záväzkov vyplývajúcich z tejto zmluvy, oznamovať si včas dôleži­té okolnosti a ich zmeny, ktoré môžu mať vplyv na ich spoluprácu podľa tejto zmluvy.

**17.2** Práva a povinnosti zmluvných strán, ktoré nie sú upravené touto zmluvou, sa spravujú podľa príslušných ustanovení Obchodného zákonníka a ďalších príslušných všeobecne záväzných právnych predpisov.

**17.3** Meniť alebo dopĺňať text Zmluvy je možné len formou písomných dodatkov, ktoré budú platné, ak budú riadne potvrdené a podpísané oprávnenými zástupcami oboch Zmluvných strán. Akékoľvek dodatky k Zmluve musia byť v súlade s príslušnými ustanoveniami zákona č. 343/2015 Z. z. o verejnom obstarávaní v znení neskorších predpisov.

**17.4** Táto Zmluva je vyhotovená v piatich rovnopisoch, z ktorých tri rovnopisy obdrží objednávateľ a dva rovnopisy obdrží zhotoviteľ.

**17.5.** Zmluva nadobúda platnosť dňom jej podpísania Zmluvnými stranami a účinnosť deň nasledujúci po dni jej zverejnenia na webovom sídle Objednávateľa.

**17.6.** Zmluvné strany potvrdzujú, že si túto zmluvu pred jej podpisom prečítali a s jej obsahom súhlasia.

Objednávateľ: Zhotoviteľ:

V Košiciach, dňa ............. 2019 V .................., dňa .......... 2019

Košický samosprávny kraj

.............................................. ........................................

Ing. Rastislav Trnka

predseda